钦定古今图书集成/明伦汇编/氏族典/第126卷 > 陈宏
## 钦定古今图书集成/明伦汇编/氏族典/第126卷 > 陈宏

按《海澄县志》：“宏字丕道，天顺甲申进士，拜监察御史，
视两浙盐课及按淮阳诸郡，激浊扬清，风裁凛然。成
化间，彗扫台逼斗，诏求直言，宏论都御史程信刚愎，
礼部尚书姚夔黩货，公论壮之。迁湖广佥事，豪右屏
气。武陵、石门二邑构讼，累岁不决，宏片言而定。会荆
州巨贼封敬中据洞庭，拥众摽掠，宏出奇制胜，捕获”
敬中，馀党悉平，以功擢副使。寻丁母忧，卒于家。